30/07/2019 | Administración LocalMunicipal
Malpica de Bergantiños
Secretaría
Resolución Alcaldía- nomeamento de membros da Xunta de Goberno Local e delegación de atribucións

LOGO DE VER a constitución da nova Corporación, en sesión especial que tivo lugar o 15 de xuño de 2019, como consecuencia das eleccións municipais celebradas o 26 de maio, estímase que procede determinar o novo réxime de organización e funcionamento deste Concello, dentro do que se atopa a Xunta de Goberno Local como órgano de carácter necesario nos Municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985 de 2 de abril, reguladora das Bases do Réxime Local. TENDO EN CONTA que, conforme ao artigo 23 da citada lei, a Xunta de Goberno Local estará integrada polo Alcalde que a preside e por un número de concelleiros non superior ao terzo do número legal dos mesmos, nomeados e separados libremente polo Alcalde, dando conta ao Pleno. TENDO EN CONTA, que o citado órgano ten como función propia e indelegable a asistencia permanente ao Alcalde no exercicio das súas funcións, así como aquelas outras que lle deleguen o Pleno ou o Alcalde ou lle atribúan as leis. TENDO EN CONTA as facultades que a esta Alcaldía lle confiren o artigo 23 da Lei 7/1985 de 2 de abril, Reguladora das Bases do Réxime Local, en relación co disposto nos artigos 43.2, 52 e 53 do Real Decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das Entidades Locais, con esta data RESOLVO: Primeiro. Nomear membros da Xunta de Goberno Local do Concello de Malpica de Bergantiños ás/aos seguintes Concelleiras/os: Mauricio Jesus Stoker Buffa. A Xunta de Goberno Local estará integrada polo Alcalde, que exercerá a Presidencia, e as/os Concelleiras/os antes mencionados. Segundo.- Deixar sen eficacia calquera Resolución de Alcaldía anterior de delegación de competencias da Alcaldía na Xunta de Goberno Local. Terceiro.- Nomear como delegados da Alcaldía ás/aos seguintes Concelleiros:  Concellería delegada de cultura, olería, igualdade e patrimonio: Dona Leticia Naya Varela.  Concellería delegada de deporte, mocidade e novas tecnoloxías: Don Daniel Reigía García.  Concellería delegada de turismo, seguridade, tráfico, servizos e agro: Don Alfredo Cañizo Garrido.  Concellería de promoción económica e benestar: Dona Tamara Torrado Roel.  Concellería de medio ambiente e educación: Dona María Manuela Álvarez Rey.  Concellería de obras e urbanismo: Don Jack Michael Pastorini Aristregui. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Cuarto.- De conformidade co previsto no art.44, 46 e 114 do ROF notificar o presente aos Concelleiras/os nomeados/as surtindo efectos desde o día da súa aceptación con independencia da data da publicación. Quinto.- Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. En Malpica de Bergantiños, asinado dixitalmente polo Sebastian Valentin Mairata Olona, do que eu, Ruben Julio Matador Maties, como Secretaria, e aos únicos efectos de fé pública ( RD 1174/1987, de 18 de decembro) dou fé.